שאול טל

שאול טל (מטלון) (נולד בתל אביב ב-21 במרץ 1943) הוא סופר ומנכ"ל והבעלים של הוצאת פוקוס,<ref>עדי כץ, [https://www.motke.co.il/משקיע-בבריאות%2C-לא-ברפואה משקיע בבריאות, לא ברפואה], מוטק'ה, 7 במאי 2013</ref> המתמקדת כיום בספרי בריאות ומחברם של ספרים בתחום הבריאות, הצילום והמחשוב.

== ביוגרפיה ==
טל נולד וגדל בצפון הישן של תל אביב ולמד בתיכון עירוני א'. הוא היה חניך ומדריך בשבט גוש צופים קשישים תל אביב.

בשנת 1961 התגייס לצבא עם גרעין הנח"ל "גזית" של תנועת הצופים, עבר הכשרה בכפר גלעדי והגיע בסוף שירותו לקיבוץ שדה בוקר. עם שחרורו החל ללמוד כימיה ולשלב אותה עם אהבת נעוריו לצילום. הוא בעל תואר ראשון בכימיה ב-1967, ותארים שני ושלישי בכימיה פיזיקלית.<ref>[https://files.e-shop.co.il/focus/pdf/כתבה%20על%20שאול%20טל%20יולי%202013%20מגזין%20משפחה%20בריאה.pdf אנשים מעוררי השראה- ד"ר שאול טל]. מגזין משפחה בריאה. יולי 2013</ref>

עוד בנערותו היה טל חובב צילום ובעת לימודי הכימיה באוניברסיטה החל להעמיק בספרים מדעיים על מנת להכיר לעומק את הכימיה של תהליך הצילום. את הידע שצבר העביר לקהל של צלמים מקצועיים וחובבים בהרצאות ובכתיבה בעיתוני הצילום של אותה עת. כחובב צילום אמנותי זכה לתואר AFIAP (אמן צילום מטעם The International Federation of Photographic Art), הוא הציג תערוכות יחיד ברחבי הארץ והשתתף בתערוכות של חובבים.<ref>Sagdig, Turkey Schwarz Und Weiss FIAP hon. mention, Landscape Milan Aleksic, Yugoslavia ... checkered nude coffee-house screened Meir Levavi afiap Jacob love Dr. Shaul Tal, [https://vdocuments.net/sagdig-turkey-schwarz-und-weiss-fiap-hon-mention-landscape-milan-aleksic-yugoslavia.html AFIAP kitten]</ref> עורכי האנציקלופדיה העברית בחרו בו לכתוב את הערך "צילום" שיצא לאור באנציקלופדיה בשנת 1976.

לאחר סיום התואר השני החל את עבודת הדוקטורט בתחום הכימיה של תהליכי הצילום. לצורך זה השתלם במכון הגבוה למדעי הצילום של הטכניון בציריך שבשווייץ (ETH), והמשיך את עבודתו באוניברסיטה העברית תחת הדרכתו של פרופ' וולף ברג. נושא הדוקטורט היה Initiation period of the photographic development.

בגיל 29 הוציא את ספרו הראשון לחובבים שנקרא "טריקים בצילום". בהמשך נכתבו ספרים נוספים שמיועדים לצלמים מקצועיים והבולט ביניהם הוא "לקסיקון הצילום" בן 2,700 ערכים מקצועיים בתחומי הצילום, הטלוויזיה ועוד, כולל הגדרות, איורים ושמות ערכים בעברית ובאנגלית. לטל היה טור קבוע בעיתוני המחשבים הנפוצים באותה עת. הוא כתב גם שני ספרים בנושא.<ref>דודי גולדמן. כל מחשב - פנטיום. ידיעות אחרונות - מחשבים. 28 ביוני 1998</ref>

=== הוצאת ספרי בריאות ===
בראשית שנות החמישים של חייו, כשהוא נושא על עצמו משקל עודף של 17 ק"ג וסובל מתת-פעילות של בלוטת התריס וכולסטרול גבוה החל טל ליטול תרופות כרוניות. כעבור שנתיים שמע במקרה הרצאה בנטורופתיה, שהייתה מניע למהפך הבריאותי ששינה את חייו האישיים והמקצועיים.<ref>ערן שטרן. פרק 5 – [https://www.eranstern.co.il/מה-שיספרו-לנו-על-הבריאות-בעוד-20-שנה/ מה שיספרו לנו על הבריאות בעוד 20 שנה]</ref> אותה הרצאה הניעה אותו להוסיף וללמוד נטורופתיה מהרצאות ומספרים וליישם אותם עד שזכה להיפטר מבעיות הבריאות שלו באמצעות שינויים באורחות חיים והפחתה הדרגתית בצריכת התרופות. מכאן קצרה הייתה הדרך למהפך בריאותי שגרם לו לעבור לתזונה צמחית מלאה, לחיות ברוגע ובשלווה ולשמור על כושר גופני בענף הבדמינטון<ref>שאול טל, [https://www.focus.co.il/page.asp?page=774 בדמינטון – ספורט חוויתי לכל הגילאים.]</ref> בו החל לשחק בשנת 1995 ואף זכה בגביעים באליפויות לסניורים.

החל משנת 2001 מתמקדת הוצאת פוקוס אשר בניהולו, בעיקר בספרי בריאות, וברשותה כיום למעלה מ-200 ספרי בריאות ואתר אינטרנט המנגיש תוכן בריאותי הלקוח מתוך הספרים.

בשנת 1963 עבר להתגורר בשכונת רמת-חן ברמת-גן, בה הוא חי עד היום. הוא גרוש עם שלושה ילדים, וחי בזוגיות שנייה.

== ספריו ==
* טריקים בצילום, 1972
*מדריך לצילום, חלק א', אופטיקה, הוצאת שוש, 1979
*המדריך לצילום, חלק ב', מעבדת צילום בשחור-לבן וצבע, הוצאת שוש, 1979
*תורת הצילום: הצילום, הנגטיב והתמונה, הוצאת שוש, 1981
*תצלומי צבע במו ידיך, הוצאת פוקוס, 1984
*לקסיקון הצילום (יחד עם משה אילן), הוצאת פוקוס, 1984
*פוטו-אינדקס, הוצאת פוקוס, 1985
*חוג צילום, הוצאת פוקוס, 1986
*יסודות הצילום הצבעוני, 1988
*ספר הפקודות של תוכנת נורטון קומנדר,<ref>אורי סלע, ממכבש הדפוס. ידיעות אחרונות, תרבות, אמנות, ספרות. 1990, עמוד 26.</ref> 1990
* ספר הפקודות של DOS, 1990
*הבריאות בידינו, 2012

== מאמרים ==
* הצילום - עקרונות ותהליכים, מדע י"ז-1, 1972, עמ' 16
* הצילום, הנגטיב והתמונה, מדע י"ט-3–4, 1974/5, עמ' 142
* הערך "צילום", האנציקלופדיה העברית, כרך כ"ח, 1976

== קישורים חיצוניים ==

* 
*[https://simania.co.il/authorDetails.php?itemId=14195&fbclid=IwAR1F99b0yCXjn8gjbZTmpycOdbgWBPvV6ny4XMXjxXX-9DQ-C02ktew1lZA ספרי שאול טל] באתר סימניה
*[https://www.nli.org.il/he/books/NNL_ALEPH997008595278005171/NLI הספר "הבריאות בידינו"] באתר הספרייה הלאומית
*אריק בלום, [https://nuritha.co.il/he/node/38204/critic#internal-38214 ביקורת על הספר "הבריאות בידינו"] אתר נוריתה, 19 באוקטובר 2015
*עדי כץ, [https://www.motke.co.il/משקיע-בבריאות%2C-לא-ברפואה משקיע בבריאות, לא ברפואה]. אתר מוטק'ה, 7 במאי 2013
*Time Lapse [https://www.proz.com/kudoz/english-to-hebrew/cinema-film-tv-drama/492403-time-lapse.html English-to-hebrew. cinema-film-tv-drama]
*[https://www.eranstern.co.il/מה-שיספרו-לנו-על-הבריאות-בעוד-20-שנה/ ראיון עם ערן שטר]ן, אוקטובר 2019
*[https://eatwell.co.il/טעים-להכיר-את-דר-שאול-טל/?fbclid=IwAR2V9ZjZ3t_3PYmauyVItEVYNRKHTp067WGsCv_gUcf0hs5qp5pd4syV_xc טעים להכיר את ד"ר שאול טל], אתר Eetwell
*אורי שטרק. [http://www.files.e-shop.co.il/focus/articles/קלאב%2050%20-%20ראיון%20עם%20דר%20שאול%20טל.pdf רפואה שלמה]. קלאב 50. 2007. עמודים 4–5
* 
* סיפורו של ד"ר שאול טל בפודקאסט "[https://www.familysounds.co.il/saultal סיפור משפחתי]"

=== הרצאות וקטעי וידאו ===
*[https://www.youtube.com/watch?v=61djTgrxqeI&feature=youtu.be יהיו מזונותיך תרופותיך] - לדעת היום את מה שיספרו לנו בעוד 20 שנה, 2013
*[https://youtu.be/KDkgocvqZt8 נבטים של שינוי] - על המהפך הבריאותי, 2012
*פודקסט - [https://www.familysounds.co.il/saultal בן 80 ועדיין בפוקוס], 2023

== הערות שוליים ==

קטגוריה:מו"לים ישראלים
קטגוריה:מנכ"לים ישראלים
קטגוריה:רמת גן: אישים
קטגוריה:בוגרי תיכון עירוני א' (תל אביב)
קטגוריה:בוגרי תנועת הצופים בישראל
קטגוריה:חברי גרעיני נח"ל
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1943